tomron87/hebrew-wikipedia-sentences-corpus huggingface dataset:
The Free Application for Federal Student Aid (בראשי תיבות: FAFSA) הוא טופס שנתי אותו רשאים למלא סטודנטים או סטודנטים לעתיד באוניברסיטאות ובקולג'ים בארצות הברית ולפעמים גם הורי הסטודנטים כדי להירשם כמועמדים ולקבוע את מידת זכאותם לקבלת מלגות או הלוואות כספים פדרליות למימון לימודיהם.
כל האוניברסיטאות והקולג'ים מפנים כחלק מתהליך ההרשמה לעזרה כספית ל-FAFSA, אשר מיועד לתושבי ארצות הברית בלבד (אזרחים ותושבי קבע).
הרשויות האמריקאיות מלוות כספים לרוב לכל מי שעומד בקריטריונים והסטודנטים לרוב מחויבים להחזיר את ההלוואה במשך תקופה לאחר סיום לימודיהם.
את טופס ה-FAFSA ממלאים הסטודנטים דרך אתר אינטרנט ייעודי.
טופס ה-FAFSA מורכב משאלות מרובות לגבי מצבו הכלכלי של הסטודנט ושל משפחתו של הסטודנט, מידע זה מוכנס לתוך נוסחה הקובעת את מידת יכולתה הכספית של המשפחה לתמוך בתלמיד (נתון זה נקרא EFC).
הגורמים הקובעים את ה-EFC כוללים את גודל המשפחה, הכנסתה, מספר חברי המשפחה אשר לומדים בקולג', ורכוש המשפחה.
טופס ה-FAFSA לא מכיל שאלות הנוגעות למוצאו, גזעו או דתו של התלמיד.
בעקבות המידע אשר נקלט באתר מונפק דו"ח אשר מכיל מידע מפורט לגבי זכאותו של הסטודנט למענקים פדרליים (דו"ח אשר נקרא SAR), ומועבר לסטודנט.
התלמיד צריך לסקור את הדו"ח בקפדנות כדי לבצע את התיקונים ההכרחיים להשלמת הדו"ח.
גרסה אלקטרונית של הדו"ח (אשר מכונה ISIR) נשלחת לקולג'ים או לאוניברסיטאות אותם התלמיד ציין בטופס.
ה-ISIR נשלח גם לסוכנויות אשר אחראיות על הענקת המלגות.
ה-FAMAS (ראשי תיבות בצרפתית: Fusil d'Assaut de la Manufacture d'Armes de Saint-Étienne) הוא רובה סער בתצורת בולפאפ אשר תוכנן ויוצר בצרפת ב-1978. הוא מוכר בקרב החיילים הצרפתיים בשם Le Clairon (הביוגל) בגלל צורתו הייחודית.
רובי הבולפאפ הצרפתים הראשונים פותחו בין השנים 1946–1950 ב-AME ו-MAS (חברות נשק).
ה-FAMAS F1 החליף את MAS 49 ואת MAT-49 הישנים בשנת 1978 ויוצרו בסביבות ה-400,000 רובי FAMAS F1
ה-FAMAS G2 פותח בשנת 1994 במטרה לשפר את הרובה ולהתאים למחסניות של נאט"ו, אך למרות ייצור ה-FAMAS G2, ה-FAMAS F1 עדיין נשאר הנשק הסטנדרטי של צבא צרפת.
: בשימוש על ידי צבא צרפת מאז 1979, עם למעלה מ-700,000 רובים שנרכשו (מכל הדגמים).
גם בשימוש על ידי מספר סוכנויות לאכיפת החוק.
: בשימוש על ידי קבוצות צוללנים וכוחות מיוחדים.
: בשימוש על ידי כמה יחידות של צוללנים טקטיים של חיל הים הארגנטיני.
: בשימוש על ידי המשטרה הלאומית הפיליפינית ופעולות חיל מיוחדות.
: בשימוש על ידי יחידת כוחות משטרה מיוחדים PTJ (היחידה ללוחמה בטרור), ובעבר שימשה את JSOU (יחידת המבצעים המיוחדים).
: בשימוש על ידי אנשי המשמר הנשיאותי התוניסאי.
גראמן F4F ויילדקט היה מטוס קרב אמריקני שהמריא מנושאות מטוסים, והיה בשימוש הצי האמריקני והצי המלכותי הבריטי בזמן מלחמת העולם השנייה.
המטוס, שבריטים השתמשו בו לראשונה באירופה, היה מטוס הקרב היעיל ביותר של הצי האמריקני ושל חיל הנחתים האמריקני במערכה באסיה ובאוקיינוס השקט בשנים 1941 ו-1942, אף על פי שיריבו, מטוס הקרב היפני A6M זירו, עלה עליו במהירות, ביכולת תמרון ובטווח טיסה.
אך קשיחות מבנית וטקטיקות קרב הביאו ליחס הפלות גבוה בקרב הויילדקט.
הלקחים שנלמדו מהשימוש בויילדקט יושמו בבניית F-6F הלקט, שהיה מהיר וחזק מקודמו.
עם זאת, גראמן המשיכו לייצר מטוסי ויילדקט עד לסוף המלחמה.
הבריטים היו הראשונים שרכשו מטוסי ויילדקט (שנקראו בצי הבריטי מרטלט (Martlet)), והפעילו אותם לראשונה ביום חג המולד 1940. המרטלט המריאו מבסיס יבשתי כדי ליירט מפציץ גרמני מדגם יונקרס Ju 88 שטס מעל בסיס הצי בסקפה פלו.
בספטמבר 1941 הצטרפו שישה מרטלט לנושאת המטוסים הקלה אה"מ "אודסיטי" (HMS Audacity) לליווי שיירות באוקיינוס האטלנטי, והפילו מספר מפציצי פוקה-וולף Fw 200 גרמנים.
ההתקפה האווירית האחרונה בה השתתפו הויילדקט באירופה נערכה ב-5 במאי 1945, כנגד בסיס צוללות בנורווגיה.
למרות נחיתותו לעומת יריבו היפני, ה-A6M זירו, הצליחו מטוסי הוויילדקט להחזיק מעמד בזכות המיגון הכבד ומכלי הדלק האטומים שלהם, שאיפשרו למטוס להמשיך לטוס גם לאחר שספג נזק רב.
בנוסף, טייסים רבים נעזרו במכשיר הביות שהותקן על המטוס כדי לשוב לנושאות המטוסים שלהם בתנאי מזג אוויר קשים.
מטוסי ויילדקט של הצי ושל חיל הנחתים לקחו חלק בכל הקרבות החשובים של הצי האמריקני בשנה הראשונה של המערכה באסיה ובאוקיינוס השקט, כמו קרב ים האלמוגים וקרב מידוויי, במאי וביוני 1942, בהתאמה.
רק בשנת 1943 החלו להגיע מטוסי קרב שהתעלו על הזירו, כגון F-6F הלקט ו-F4U קורסייר, והחלו לתפוס את מקומו של הוויילדקט.
לפיכך, כבר בראשית 1943 הפסיקה גראמן את ייצור ה-F4F, אך ג'נרל מוטורס המשיכה לספק אותו לצי ולחיל הנחתים, תוך שהיא עורכת בו מספר שינויים שהתאימו אותו לשירות בנושאות מטוסים מלוות.
בסך הכל נבנו 7,860 מטוסי F4F ויילדקט.
מטוסים אלה השמידו 1,327 מטוסי אויב, במחיר של 191 ויילדקט, והשיגו יחס הפלה של 6.9:1.
הוויילדקט היה בשרות המדינות הבאות:
בע"מ, המוכר בשם המותג FARAN, הוא מפעל ישראלי ליצור ושיווק קוסמטיקה טבעית וסבונים הממוקם במצפה רמון.
המפעל אשר הוקם בשנת 1999, מתמחה ביצור ופיתוח של מגוון מוצרים ומחזיק ברישוי טבעי ואורגני של ECOCERT למפעל עצמו ולכ-100 מוצרים שונים.
במפעל מועסקים (נכון ל-2015) כ-20 עובדים והוא מיצא חלק מתוצרתו לשווקים מגוונים בחו"ל, בעיקר לאירופה ולמזרח הרחוק.
החברה בבעלות פרטית של מייסדה, איתי קינן.
בשנת 1997 עקב תקלה במכונת הכביסה בבית משפחת קינן במצפה רמון וההבנה שכמות המים בכל שימוש היא רבה, חיפשה המשפחה דרך למחזר את מי המכונה להשקיית הגינה.
בישראל באותה תקופה לא היה סבון כביסה ידידותי לסביבה וכן לא נמצא ידע מתאים בנושא.
מכיוון שכך, החל איתי קינן ללמוד את הנושא בעזרת קשרים וידע מרחבי העולם וגם דרך ספרות מקצועית ולאחר כשנה ייצר את הסבון הראשון למכונת הכביסה.
נוצרו קשרים עם אנשים נוספים אשר חיפשו פתרונות למחזור המים האפורים בבית ופותח קו המוצרים הראשון.
בשנת 1999 החלה הפעילות המסחרית; תחילה כעוסק מורשה בדירה הצמודה לבית המשפחה, בעיקר ביצור סבון מוצק בעבודת יד משמנים טבעיים.
ייצור חומרי הניקוי הופסק בשלב די מוקדם, ביום בו החלו לייבא מחו"ל מוצרים דומים.
בשלב זה שווק סבון השמנים לחנויות מתמחות וחנויות טבע בישראל.
בשנת 2002 החלה החברה להציג מוצריה בתערוכות גם בחו"ל ולמכור מוצריה ללקוחות במספר מדינות.
מעבר לרובע דרכי הבשמים ויצור של קוסמטיקה טבעית ואורגנית ברישוי
בתחילת 2004 נפתחה חברת ניחוח טבע י.ש.
בע"מ והוקם המפעל באזור התעשייה "רובע דרכי הבשמים" שבמצפה רמון על שטח של כ-700 מ"ר.
בשלב זה קיבלה החברה רישיונות משרד הבריאות ליצור קוסמטי, והחלה להוסיף בהדרגה קווים ומוצרים.
המותג המרכזי של החברה, בתקופה זו, נקרא 'ניחוח טבע' או, באנגלית, 'Naturescent'.
המפעל ייצר קווי סבון בעבודת יד ורכש גם קו מכונות ליצור סבון מפתיתי סבון.
במקביל, החברה פיתחה קווי מוצרים קוסמטיים, השואבים השראתם מן הטבע ומן המדבר, עם חזון לפיתוח וייצור מוצרים מרכיבים ממקור טבעי ואורגני במידת האפשר.
מכיוון שאין הגדרה ממסדית למושגים "טבעי" ו"אורגני" בקוסמטיקה, והשוק הנל אינו ברור דיו ללקוח הסופי ופרוץ מאוד, החליטה החברה לבצע תהליך רישוי "טבעי ואורגני" למפעל עצמו ולחלק מהמוצרים.
בישראל לא הייתה חברת תקינה אשר סיפקה רישוי ופיקוח ל"קוסמטיקה אורגנית" ולכן נבחרה חברת התקינה ECOCERT הצרפתית לצורך הרישוי.
החלטה נוספת שקיבלה החברה הייתה שכל נוסחה אשר תפותח לצורך רישוי טבעי ואורגני של ECOCERT, תהיה ותוגדר כ-100% ממקור טבעי- אף על פי שניתן לקבל רישוי כזה, של רכיבים מאושרים, מ-95% ממקור טבעי ומעלה.
החלטה זו נבעה מרצון החברה לייצר את הטוב ביותר, לטעמה, וכן כדי ליצור יתרון יחסי משמעותי בישראל ומחוצה לה.
משנת 2008 מחזיקה החברה ברישוי ECOCERT למפעל וכיום (2015) לכ-100 מוצרים.
בשנת 2007 חזרה עדי גילון (מהנדסת ביוטכנולוגיה) לארץ ממרילנד בארצות הברית, שם הייתה לה חברה לאיפור מינרלי בשם 'MINERAZ'.
לאחר הבנת היתרונות הגדולים שבאיפור מינרלי ממקור טבעי, הוחלט על שיתוף פעולה, ובהמשך פותח קו האיפור של FARAN, כולו ברישוי טבעי ואורגני של ECOCERT.
קו זה אושר לשימוש בשבת על ידי שני רבנים מוכרים.
בשנת 2008 הצטרפה החברה לפרויקט 200 P 2 של משרד התעשייה על מנת להגדיל את היצוא באופן משמעותי.
כחלק ממסקנות התוכנית, החליטה החברה למתג מחדש את המפעל ומוצריו.
לצורך העניין נבחרה חברת "פירמה" ובשנת 2009 בוצע המיתוג מחדש ושונה שם המותג המרכזי ל-FARAN.
בהמשך נפתחו שתי חנויות ממותגות (בנוסף לחנות המפעל) האחת במרכז המבקרים שבמצפה רמון והשנייה בצריף בן-גוריון בקיבוץ שדה בוקר.
החנות בשדה בוקר נפתחה בשילוב עם קפה בר בשם "פולה קפה" שנמצא בבעלות החברה.
סבונים: משמנים טבעיים, סבוני גליצרין וסבונים אורגניים.
גראמן F9F פאנת'ר היה מטוס קרב סילוני מתוצרת חברת גראמן האמריקאית, הראשון בשירות מבצעי על גבי נושאות המטוסים של צי ארצות הברית.
המטוס ראה שירות נרחב בטייסות הצי והנחתים של ארצות הברית במהלך מלחמת קוריאה, בה שימש כמטוס תקיפה, זאת בשל חוסר יכולתו להתמודד מול מטוסי המיג 15 הרוסים והסינים בקרבות אוויר.
המטוס היה למטוס הסילון הראשון בשירות הצוות האווירובטי של הצי, המלאכים הכחולים, ולמטוס הסילון הראשון בשירות הזרוע האווירית של הצי הארגנטינאי.
העיצוב התפתח מאוחר יותר ל-גראמן F-9 קוגר.
F11 DKW / DKW F12 היא מכונית סופרמיני שיוצרה על ידי חברת DKW הגרמנית בין השנים 1963–1965, בדגמי: F11 ו-F12.
יצרנית הרכב הגרמנית פולקסווגן רכשה את החברה בשנת 1964.
בינואר 1963 הושק ה-DKW F12 אשר החליף את דגם הג'וניר דה-לוקס.
באוגוסט 1963 הושק דגם ה-F11 DKW שהיה גרסה מופחתת של ה-F12
מידות (אורך - רוחב - גובה - בסיס גלגלים) - תואם דגם DKW F12
F7 DKW היא מכונית משפחתית קטנה שיוצרה על ידי חברת DKW וחברת Auto Union, בין השנים 1937–1938. יוצרו כ-80,000 יחידות.
דה-קה-וו: DKW (Dampf-Kraft-Wagen) נוסדה ב-1916 כחברה לאביזרי קיטור ולמכוניות קיטור.
בשנת 1932 אוחדו אאודי, DKW, הורך ונדראר (Wanderer) לחברה אחת - אוטו אוניון AG (Auto Union).
חברת פולקסווגן רכשה את החברה בשנת 1964.
תמסורת ידנית - 3 מהירויות
F89 DKW (קרויה גם (Meisterklasse) היא מכונית סופרמיני אשר יוצרה על ידי חברת DKW וחברת Auto Union בין השנים 1954–1959.
על אותה שלדה של ה-"F89 DKW" נבנה טנדר קל, באמצעות מנוע זהה.
ה-"Meisterklasse" פירושו מאנגלית: כיתת אמן.
3 דלתות סטיישן (דלת אחורית – החלון האחורי מורם כלפי מעלה)
F89 DKW נתונים טכניים ומידות
תמסורת ידנית 4 מהירויות (אופציונלית לאחר 1953)
מידות גרסת 2 דלתות סלון
מידות גרסת 3 דלתות סטיישן
עד מרץ 1953 היה שימוש נרחב בעץ – בעיקר בחלק האמצעי והאחורי של הרכב
F1 DKW היא מכונית משפחתית קומפקטית אשר יוצרה על ידי חברת DKW הגרמנית בין השנים 1931–1932. יוצרו כ-4,000 יחידות שהיוו 8% מכלי הרכב הממונעים שנמכרו בגרמניה בשנים 1931–1932.
ה-F1 DKW הוצג לראשונה בתערוכת הרכב בברלין בפברואר 1931 (מנוע 494 סמ"ק), כשגוף הרכב עשוי מפלדה, בניגוד לרכבים שיוצרו בתקופה, כשגוף הרכב היה עשוי מעץ.
מנוע הנעה קדמית, 2 צילינדרים 584 סמ"ק, 2 בוכנות, המפתח 11 כ"ס
משקל - דגם דו מושבי קבריולה (רודסטר) - 450 ק"ג
מכל דלק בדגם הרודסטר - 25 ליטר
F1 DKW על בול שהונפק בגרמניה
בשנת 1982 הופיעה המכונית F1 DKW על בול, שהונפק בגרמניה, (דגם דו מושבי).
F4 DKW היא מכונית משפחתית קטנה אשר יוצרה על ידי יצרנית הרכב הגרמנית DKW בין השנים 1934–1935, בגרסאות סדאן 2 דלתות, 4 מושבים, וקבריולה 2 מושבים.
2 דלתות – קבריולה (2 מושבים)
הגרומן F8F ברקט (Grumman F8F Bearcat) הוא מטוס קרב אמריקאי, חד מנועי וחד מושבי שנועד לנושאות מטוסים.
הברקט הוצג לקראת סוף מלחמת העולם השנייה, אך לא הספיק להשתתף בקרבות עצמם.
בעקבות הקרב על מידווי פרסם הצי האמריקאי מכרז ובו דרש מטוס קרב בעל קצב טיפוס טוב כשל הF4F הלקט, אך בעל ביצועים טובים יותר בקרבות אוויר.
צוות העיצוב הגיע למסקנה שדרישה זו יכולה להתקיים רק בעזרת מטוס קטן ומהיר.
ולכן עיצוב המטוס התבסס על הF6F הלקט.
אך הגוף קוצר, הותאמה חופת בועה חדשה, קוצרו הכנפיים והזנב הונמך.
המטוס אמנם הוטס לפני תום מלחמת העולם השנייה, אך המטוס הראשון נמסר רק בפברואר 1945, ולא הספיק להיכנס לשירות קרבי במלחמה.
עם זאת, הופעל המטוס בכמויות קטנות במהלך מלחמת קוריאה.
המטוס הופעל גם במהלך מלחמת הודו-סין הצרפתית.
כיום, בשל תכונותיו המהירות וזריזותו הרבה, מופעל המטוס רבות במרוצים אוויריים כמטוס מרוצים.
F2F הוא שיר של הזמרת-יוצרת האמריקאית סיזה, מתוך אלבום האולפן השני שלה, SOS.
סיזה הוציאה את אלבום האולפן הראשון שלה, Ctrl, בשנת 2017. האלבום הוא אלבום R&B שעוסק בנושאים כמו שברון לב, והוא זכה לשבחים רבים מהמבקרים על הביצועים הווקאליים שלו, כמו גם הקשר, ההשפעה הרגשית והאופי הגלוי של כתיבת השירים שלו.
האלבום חיזק את מעמדה כאחת מאמני ה-R&B המוכרים בתקופתה.
סיזה אישרה את התוכניות להתחיל לעבוד על אלבומה הבא בינואר 2020. בראיון למגזין "רולינג סטון", סיזה הזכירה כי "מוזיקה חדשה תצא בוודאות", אך הצהירה כי ייתכן שזה לא יהיה לאלבום, נכון למועד הפרסום.
בנוסף, אמרה שהשמועה שהיא מתכננת להוציא טרילוגיית אלבומים ואז לפרוש ממוזיקה, "היא שטויות".
בראיון, סיזה גם חשפה שהיא בילתה באולפן עם המפיק המוזיקלי טימבלנד, ואמרה ש"הוא ניגן ביטים מזוינים בסגנון ג'אז ברזילאי, ואני עזבתי את זה".
היא גם שיתפה פעולה עם סיה, שלפי הדיווחים כתבה איתה שלושה שירים.
בראיון למגזין "Vulture", סיזה הביעה כוונות לשתף פעולה עם ג'סטין טימברלייק, פוסט מאלון, ג'ק אנטונוף וברוקהמפטון בשירים העתידיים שלה.
מאפריל עד מאי 2022, סיזה אמרה לכלי תקשורת שהיא סיימה להקליט את אלבום האולפן הבא שלה בהוואי, ותיארה אותו כגוף העבודות הכי קשור או "חד-מיני" שלה שיצרה עד היום.
במהלך ראיון למגזין "Complex", סיזה תיארה את הרכב האלבום: "אין לי מושג איך זה נשמע למישהו אחר.
זה מוזר שאני לא יכולה לשים את האצבע על זה.
היא הוסיפה שבעוד שחלק מהרצועות היו רכות או בלדיות, בחלקים מסוימים באלבום היה צלילים יותר "אגרסיביים".
באוקטובר חשפה סיזה שכתבה כ-100 שירים לאלבום והוסיפה כי האלבום יכול לצאת "בכל יום עכשיו".
במהלך כתבת שער של מגזין "בילבורד" שפורסם בנובמבר, סיזה חשפה שכותרת האלבום השני שלה הוא SOS, המתוכנן לצאת בחודש הבא.
היא הביעה את תסכולה מהעמידה בסטנדרטים של תעשיית המוזיקה בנושא קידום מוזיקה, ואמרה שהיא נלחצה מהעמידה בלוחות הזמנים שלה.
ב-3 בדצמבר 2022, היא הופיעה בתוכנית האירוח "סאטרדיי נייט לייב" והכריזה שהוא שתוציא את האלבום ב-9 בדצמבר.
יומיים לאחר מכן, היא פרסמה את רשימת השירים בטוויטר שלה.
מתוך 23 שירים, "F2F" מופיע כרצועה ה-13 של האלבום.
מבקרי המוזיקה תיארו את "F2F" כשיר ארנה רוק, פופ-פאנק וגראנג'.
בבית הראשון, סיזה שרה לצלילי פתילי גיטרה אקוסטיים המזכירים מוזיקת קאנטרי, ולאחר מכן נשמעים בשיר תופים וגיטרות חשמליות.
השיר זכה לתגובה חיובית מצד מעריצים ומבקרים על ההפקה שלו עם המוזיקת רוק, שהייתה חריגה מצליל ה-R&B של היצירות הקודמות של סיזה.
+ תאריכי יציאות לאור ופורמטים עבור "F2F"אזורתאריך יציאהפורמטחברת תקליטיםמקורכלל העולם9 בדצמבר 2022הורדה דיגיטלית • הזרמת מוזיקהטופ דואוג • RCA
FAM161A הוא גן אשר מוטציות שונות בו גורמות למחלות ניוון הרשתית רטיניטיס פיגמנטוזה (RP), ו.
מוטציות בגן הן הגורם השכיח ביותר לרטיניטיס פיגמנטוזה אוטוזומלית רצסיבית באוכלוסייה הישראלית-יהודית.
במחקר אופיין ספקטרום של פנוטיפים הקשורים ל-FAM161A כמו גם מאפיינים קליניים אופייניים.
נסקרו 114 חולי RP דו-אלליים הנושאים את הגן המוטציוני.
התסמין הראשוני השכיח ביותר הוא עיוורון לילה.
חדות הראייה המתוקנת בצורה הטובה ביותר נשמרה במידה רבה במהלך שלושת העשורים הראשונים לחיים והידרדרה קשות במהלך העשורים ה-4-5. אצל מרבית החולים נושאי המוטציה בגן, קוצר ראייה בינוני-גבוה.
שדות הראייה מצומצמים באופן משמעותי.
טכניקה לגילוי מוטציות בגן FAM161A מסוג "מיפוי הומוזיגוטי" (Homozygosity Mapping) חשפה בשנת 2011 שלוש מוטציות : (p.Thr452SerfsX3 ,p.
Arg523X) בהן הוחלפה אבן הבניין ציטוזין בתימין.
F1 the Album הוא אלבום הפסקול של הסרט "פורמולה 1 הסרט".
הוא יצא לאור ב-27 ביוני 2025, על ידי חברות התקליטים אטלנטיק ואפל.
האלבום F1 the Album הופק ונוהל על ידי נשיא אטלנטיק רקורדס, קווין וויבר, יחד עם ברנדון דייוויס וג'וזף חורי מאטלנטיק.
ב-30 באפריל 2025, הראפרים האמריקאים דון טוליבר ודוג'ה קאט הוציאו את השיר "Lose My Mind" ואת הקליפ הנלווה לו כסינגל הראשון מתוך הפסקול של אלבום.
למחרת, אטלנטיק רקורדס חשפה את רשימת האמנים המעורבים באלבום בן 17 השירים, ביניהם אד שירן, רוזה, טייט מקריי, ריי, ברנה בוי, רודי ריץ', דום דולה, כריס סטייפלטון, טייסטו, סקסי רד, מייק טאוורס, מדיסון ביר, פגי גו ועוד.
האלבום קודם בגרנד פרי מיאמי 2025 עם חוויה סוחפת ששוחזרה את הגראז' של קבוצת המרוצים הבדיונית APXGP מהסרט.
ב-8 במאי, יצא השיר בביצוע של רוזה "Messy" כסינגל השני מתוך אלבום הפסקול.
ב-16 במאי, חברת התקליטים הוציאה את "No Room for a Saint" בביצוע של דום דולה כסינגל שיווקי.
ב-23 במאי, יצא השיר "Baja California" בביצוע מייק טוורס יצא כסינגל השלישי בפסקול.
באותו תאריך יצא השיר "Bad as I Used to Be" בביצוע של כריס סטייפלטון כסינגל שיווקי.
שבוע לאחר מכן, יצא השיר "Just Keep Watching" הסינגל הרביעי בביצוע של טייט מקריי.
ב-6 ביוני 2025, יצא שיתוף הפעולה של טייסטו וסקסי רד, שכותרתו "", כסינגל שיווקי.
"Underdog" בביצוע של רודי ריץ' יצא כסינגל שיווקי ב-12 ביוני 2025. ב-20 ביוני 2025 יצא הסינגל "Drive", בביצוע של אד שירן.
פרסתאריךקטגוריהתוצאהמקורפרס המוזיקה במדיה של הוליווד19 בנובמבר 2025אלבום פסקול
+ תאריכי יציאות לאור ופורמטים עבור F1 the Albumאזורתאריך יציאהפורמט (ים)חברת תקליטיםהערותכלל העולם27 ביוני 2025הורדה דיגיטלית • הזרמת מוזיקה • תקליטור • תקליט • קלטת שמעאטלנטיק • אפל
ג'וּד הווראט' , המוכר בשם הבמה F1NN5TER, הוא אושיית רשת בריטית, אשר נודע בהיותו קרוס-דרסר, יוצר תוכן ב-Twitch, טיקטוקר, יוטיובר ויוצר תוכן דיגיטלי באונליפנס.
ג'וד החל לבצע קרוס-דרסינג בתור קמפיין בן חודש בו הוא התלבש בתור פרסונת "e-girl" בשם רוז (Rose) שבו הוא קיבל סכום כסף מסוים דרך תרומות.
ג'וד החל לצבור פופולריות ב-2023 לאחר ש-Twitch השעו את חשבונו באופן זמני עקב הפרה לכאורה של סעיפים בתנאי השימוש של השירות, אשר תקפים עבור נשים בלבד.
מאוחר יותר באותה השנה, הוא ביחד עם חבר, תרמו 50 אלף דולר לעמותת GenderGP המספקת שירותי רפואה ותמיכה נפשית עבור טרנסג'נדרים.
במרץ 2024, ג'וד יצא מהארון בתור ג'נדרפלואיד (המעדיף את כינוי הגוף he/him), שיתף כי הוא החל בתהליך טיפול הורמונלי נקבי וציין כי לאחר שהחל לבצע קרוס-דרסינג כי .
קריירה בתור אושיית רשת ומסע התרמה
ג'וד החל להסטרים משחקי וידאו ביוטיוב וב-Twitch.
לעיתים קרובות ג'וד ביצע קרוספליי בתור האווטארים של חבריו במשחק הווידאו מיינקראפט כאוונטים ולאחר מכן במציאות בסטרימים בתור פרסונת e-girl בשם רוז (Rose).
ב-2020, ג'וד פתח בקמפיין בשם "Girl Week" (שלאחר מכן הפך ל-"Girl Month"), בו הוא התלבש בתור אישה למשך חודש אם הוא יצבור סכום כסף מסוים בצורה של תרומות מצופים, שאכן קרה.
ג'וד גידל את שיערו וצבר פופולריות באפליקציית טיקטוק בסרטונים קצרים בהם הוא לבוש באותה פרסונה נשית, עם שיער ארוך, ריסים מלאכותיים וגרבי ברך מושכים מקושטים בפפיון.
קמפיין ה-"Girl Month" הפך בסופו של דבר לאקט קרוס-דרסינג שנמשך במשך כ-3 שנים עד שהסתיים סופית ב-2023, לאחר שהסביר כי אינו מרגיש כי הוא , אלא כי הוא מתלבש כעצמו.
בדצמבר 2022 ג'וד הכריז כי הוא מתכוון לתרום כסף לארגון ובמאי 2023 בחר בעמותת GenderGP , העמותה היחידה שמספקת שירותי רפואה ותמיכה נפשית עבור נוער טרנסג'נדרי ברחבי ממלכה המאוחדת.
הוא תרם 50 אלף דולר ביחד עם חבר וצופה נוסף, מהלך שזכה להשוואה לשידור התרמה עבור ארגון הצדקה Mermaids שביצע הסטרימר הבריטי "Hbomberguy".
ב-7 בפברואר 2023, חשבונו של ג'וד בשירות Twitch הושעה למשך שלושה ימים.
בעוד שמצד Twitch לא סופק לציבור הסבר, ג'וד ציין כי בתכתובת פרטית מול החברה נמסר שחשבונו הושעה בעקבות .
הפרשייה הוזכרה במאמר מאת צ'ארלי פרגוסון שפורסם בכתב העט המשפטי של אוניברסיטת פנסילבניה בתור דוגמה לכיצד .
רבים מצופיו של ג'וד ראו וכינו אותו כ-"egg" (סלנג להט"בי עבור מישהו שעדיין לא הבין שהוא טרנסג'נדר).
פעילותו משכה צופים טרנסג'נדרים רבים ששיתפו את חוויותיהם האישיות, שעל פי ג'וד, עזרו לו להבין את מגדרו במהלך השנתיים של פעילותו.
ב-1 במרץ 2024, ג'וד העלה סרטון ליוטיוב בשם "Coming Out" ("יוצא מהארון"), בו הוא הסביר כי התחיל לעשות קרוס-דרסינג עבור "המם", אבל הקרוס-דרסינג שלו משך יותר צופים טרנסים ודרכם הוא למד על הקהילה הטרנסית.
הוא אמר בעוד הוא חוקר את מגדרו כי .
הוא אמר כי הוא לוקח טיפול הורמונלי נקבי והוא מגדיר את עצמו כג'נדרפלואיד ומביע פתיחות עבור כלל כינויי הגוף אבל אישית הוא מעדיף את כינוי הגוף he/him.
ג'וד הוסיף כי הוא ביסקסואל וחתם את סרטונו עם מספר שיחות עם הוריו, שהביעו את תמיכתם בו.
בעונה השנייה של תחרות המיינקראפט "MC Championship" , ג'וד היה בקבוצה המנצחת באוונטים ב-16 באוגוסט 2021 וב-23 ביולי 2022.
באותו השבוע בו ג'וד קיבל השעייה מפלטפורמת Twitch, הוא צוטט באתר הפמיניסטי "The Mary Sue" על מה שהוא אמר בתגובה לביקורת שהושמעה על ידי הארגון PragerU הימני-שמרני על כך שגברים לובשים בגדי נשים: .
בנוסף לקריירה שלו בתור סטרימר ב-Twitch, ג'וד הוא גם דוגמן ויוצר תוכן בפלטפורמה למנויים אונליפאנס, בה הוא ממתג את עצמו בתור הוא הגיע לרשימת ה-0.01% בשבוע הראשון שלו בפלטפורמה.
לאחר שג'וד החל בקריירת המידול באונליפנס, הוא הפסיק לבצע סטרימים של המשחק מיינקראפט מחשש שצופים קטינים יגיעו אל התוכן למבוגרים שהוא מפרסם בפלטפורמה, שאינו הולם לקטינים.
בין יולי 2023 לאוקטובר 2024, ג'וד ניהל מערכת יחסים עם אושיית רשת טרנסג'נדרית, אשלי, המוכרת בכינוי "ביג איקי" (Big Icky).
אשלי תיארה את מערכת היחסים ביניהם בתור "אגרוף אחד-שניים", כאשר סרטוניו מובילים בסופו של דבר לסרטוניה המדברים על הצד הפרקטי של התאמה מגדרית.
הופעתם של השניים בסטרימים משותפים גרם לסוגיות פארא-חברתיות בכיצד הצופים והמעריצים רואים את מערכת היחסים בין השניים.
F.B.I היא גוף המסונף למחלקת המשפטים של ארצות הברית, הפועל לחקירת פשעים פדרליים וכן מהווה סוכנות ריגול הפועלת לאיסוף מידע על פעולות חתרנות, טרור וריגול המתרחשות בתוך ארצות הברית בניסיון לערער את קיומה.
ל-FBI יש סמכות לפעול ביותר מ-2,000 עבירות על החוק הפדרלי.
המוטו של ה-FBI הוא: "אמינות אומץ ויושרה" שמהווה פירוש נוסף לראשי התיבות המרכיבים את שמו (Fidelity, Bravery, Integrity).
בניין המפקדה הראשית, בניין ג'יי אדגר הובר, ממוקם בוושינגטון די.
ובו גם מעבדת זיהוי פלילי מן המתוחכמות בעולם.
56 מפקדות נוספות פזורות בערים ראשיות רבות ברחבי ארצות הברית, ועוד מעל 400 נציגויות בערים קטנות יותר.
ללשכה יותר מ-50 משרדים בין-לאומיים הממוקמים בשגרירויות ארצות הברית ברחבי העולם.
בשנת 2014 תקציב הלשכה היה 8.3 מיליארד דולר לכל הפחות, הכוללים גם 618 מיליון דולר שנועדו לפעילויות של מלחמה בטרור, פשעי אינטרנט, מעקבים, נשק להשמדה המונית, פשעי צווארון לבן ותוכניות הכשרה.
שמו שונה ל-FBI בשנת 1935. מטרתו העיקרית של ה-FBI היא להגן על ארצות הברית מפני טרור ואיומים זרים, לקיים ולאכוף את החוקים הפליליים של ארצות הברית ולספק הנהגה וצדק מוסרי לפדרציה האמריקנית, למדינות, לערים ולסוכנויות בין-לאומיות.
נכון להיום פעילותו העיקרית של ה-FBI היא:
הגנה על ארצות הברית מפני מתקפת טרור
הגנה על ארצות הברית מפני גורמי מודיעין זרים וסוכני ריגול
הגנה על ארצות הברית מפני לוחמה קיברנטית
מלחמה בפשעים גדולים של צווארון לבן
מלחמה בפשעים אלימים בצורה משמעותית
תמיכה בפדרציה האמריקנית, במדינות, בערים ובשותפים הבין-לאומיים
שדרוג הטכנולוגיה למען הצלחת פעילותה של הלשכה כולה
באוגוסט 2010 חקירת ה-FBI טיפלה בנושאים אלה בעיקר:
הונאה תוך שימוש באמצעים טכנולוגיים
שוד או סחיטה המשפיעים על הסחר הבין-לאומי
בסמכות הממשל הפדרלי בארצות הברית לחקור ולתבוע במקרים של פשעים חמורים המתרחשים בשמורות האינדיאניות.
בשנת 1908 הוקמה "הלשכה לחקירות" (BOI – Bureau of Investigations), גוף פדרלי שטיפל בנושאים שונים של אכיפת חוק.
אדגר הובר כסגן המנהל של "הלשכה לחקירות".
באותה עת הייתה הלשכה לחקירות גוף קטן, וסמכויותיה היו מועטות.
650 אנשיה (מתוכם 441 סוכנים הפזורים ברחבי ארצות הברית) לא נשאו נשק ולא היו להם סמכויות מעצר.
בשנת 1924 מונה הובר לעמוד בראש הלשכה.
בשנת 1929 הכה בארצות הברית השפל הגדול, משבר כלכלי עולמי, אשר הביא את רמת הפשיעה לגבהים שטרם נודעו.
האיסור על מכירת משקאות חריפים (The prohibition) גרם אף הוא לאווירה כללית של פריעת חוק.
היו אלו ימיהם של הגנגסטרים הגדולים מסוגו של אל קאפון, ואף של השודדים והרוצחים בדרכים מסוג ג'ון דילינג'ר, בוני טיילור וקלייד דארו.
הובר הדגיש בתחילת כהונתו את הרצון למקצוענות ולכשירות של עובדיו.
הוא פיטר באופן מיידי עובדים שנראו כבלתי כשירים, ויצר סטנדרטים חדשים של קידום שלא לפי ותק אלא לפי כישורים.
הוא ביקש לגייס סוכנים בעלי כישורים באכיפת החוק, ובמיוחד ביקש למצוא עורכי דין ורואי חשבון.
בינואר 1928 יצר הובר תוכנית אימונים להכשרת סוכנים חדשים, וקבע מגבלת גיל לגיוס הסוכנים, בין גיל 25 לגיל 35. ה-BOI החל לפעול בשיטות מדעיות מודרניות, ונוצרה מערכת לזיהוי פושעים, ובמיוחד כרטסת ארצית של טביעות אצבעות.
הובר היה מומחה בתחום יחסי הציבור, וידע לתת באותן שנים נופך הירואי למאבקם של אנשי ה-BOI בפשיעה.
פעולות אלו הגבירו את המוניטין של הלשכה לחקירות, ותרמו לקידומו.
הלשכה הפדרלית לחקירות – FBI
בשנת 1935 הכריז הקונגרס של ארצות הברית על "הלשכה לחקירות" כ"לשכה הפדרלית לחקירות".
היה זה לאחר שבשנת 1932 הפכה "הלשכה לחקירות" ל"לשכה לחקירות של ארצות הברית", אך שם זה היה דומה לשמה של סוכנות שעסקה באכיפת חוקי המשקאות.
השם החדש Federal Beaureu of Investigations הפך לשמה של הסוכנות, ונתן לה את ראשי התיבות שבהם היא ידועה – FBI.
הצורך בחקירת ארגונים בעלי נטייה פוליטית קיצונית אך התחזק בשנות השלושים של המאה העשרים.
עוד בשנת 1936 שכנע הובר את הנשיא פרנקלין דלאנו רוזוולט להעניק לו סמכויות לחקירת ארגונים מסוג זה, שכן מלחמת האזרחים בספרד הביאה לגל של תמיכה במטרות הרפובליקנים הספרדים, ולהקמת ארגונים כ"בריגדת אברהם לינקולן" אשר יצאו לסייע לרפובליקנים במלחמתם בפשיסטים.
הובר ראה באנשים אלו שמאלנים מסוכנים וחתרנים, ורצה לחדור לארגונים אלו, כמו גם לארגונים פרו-פאשיסטיים ופרו-נאציים אשר החלו להתארגן בתקופה זו.
צעדים חוקיים נוספים בכיוון זה ננקטו בשנית 1939 עם פרוץ מלחמת העולם השנייה, ובשנת 1940.
עם פרוץ המלחמה עסק ה-FBI בחיפושם ובאיתורם של סוכנים נאצים, אשר חדרו לארצות הברית למטרות חבלה וריגול, אך לא זנח את המעקב אחרי אנשים בעלי נטיות שמאלניות קיצוניות.
לאחר מלחמת העולם השנייה הפכה המלחמה הקרה את הקומוניסטים, אויביו של הובר מאז ומעולם, לאויביה של ארצות הברית.
ה-FBI המשיך במעקב אחר הקומוניסטים, ובהעמדתם לדין.
כן נחשפו פרשיות ריגול הקשורות לפצצת האטום, כגון חשיפת המרגלים יוליוס ואתל רוזנברג, ואחרים.
הובר תמך במאמצי אנשים כסנטור ג'וזף מקארתי לחשוף "קומוניסטים", ושגשג באווירת "ציד המכשפות" ששררה באותן השנים, ואכן "ועדת בית הנבחרים לפעילות אנטי-אמריקנית" בראשה עמד מקארתי, ניזונה ממידע שהועבר אליה על ידי ה-FBI.
במהלך שנות השישים הפנה הובר את תשומת לבו אל מתנגדי מלחמת וייטנאם, ופעילי זכויות האזרח.
ידוע כי ה-FBI עקב אחר מרטין לותר קינג וניסה להשתמש במידע אישי אודותיו על מנת להכפישו, כדי שהציבור האפרו-אמריקני, הרואה בו מנהיג, ימאס בו.
מנהלי ה-.B.O.I (השם הקודם של ה־FBI)
FARC או FARC-EP (בספרדית: Fuerzas Armadas Revolucionarias de Colombia – Ejército del Pueblo = הכוחות המזוינים המהפכניים של קולומביה – צבא העם) היה ארגון טרור מרקסיסטי שפעל ברחבי העולם ובעיקר בקולומביה.
ב-2001 הכניסה מחלקת המדינה של ארצות הברית את הארגון לרשימת ארגוני הטרור, והאיחוד האירופי החליט על כך אף הוא מעט אחרי האמריקאים.
ממשלות קובה וונצואלה טענו כי היה זה ארגון פרטיזנים שפעל על פי האידאולוגיה הבוליברית.
פאר"ק השתתף באופן פעיל וחשוב במלחמת האזרחים בקולומביה מאז הוקם ב-1964 ועד הפסקת האש ב-2016. הארגון דגל בסוציאליזם מהפכני ומרקסיזם-לניניזם.
הארגון פעל מדרום קולומביה, דרום-מערב ומזרח המדינה, והיו לו סניפים גם במדינות השכנות: פרו, ונצואלה, ברזיל, פנמה, אקוודור, ובכוחות מצומצמים יותר ניכרת נוכחותו גם בארגנטינה, מקסיקו, בוליביה ופרגוואי.
בשנות ה-90 של המאה ה-20 הביא הארגון להעמקת התפתחות הנרקו-טרור, טרור שממומן באמצעות סחר לא חוקי בסמים.
הארגון הוקם ב-1964 בתור הזרוע הצבאית של המפלגה הקומוניסטית של קולומביה עם פרוץ מלחמת האזרחים בקולומביה.
עד שנות ה-80 של המאה ה-20 פעל הארגון כמחתרת בעלת עמדות סוציאליסטיות מהפכניות, אלא שהחל מאמצע שנות ה-80 החל הארגון להתעסק בסחר בסמים ובחטיפת אנשים (אף שרשמית, הארגון סירב להודות בכך שהוא עסק בסחר לא חוקי בסמים).
בשנות ה-90 הסתכסך פאר"ק עם המפלגה הקומוניסטית הקולומביאנית, וכאלטרנטיבה הקים זרוע פוליטית בשם "המפלגה המחתרתית הקומוניסטית של קולומביה".
הנהגת פאר"ק הייתה מאורגנת כמזכירות בת 7 חברים, שבראשה "קוֹמֵנדנטֶה" (מפקד) עם שישה מפקדי שדה, כשמביניהם התפרסם חורחה בריסניו בתור הפרטיזן הקולומביאני המפורסם ביותר.
עד ה-26 במרץ 2008, המפקד העליון של פאר"ק היה מנואל מרולנדה, שהיה ממייסדי הארגון.
לאחר מותו מונה אלפונסו קאנו לראש המורדים הקולומביאניים, אף שלבסוף כוחו והשפעתו בארגון פחתו, ואת תפקיד ראש פאר"ק מילא איוואן מארקס.
ב-4 בנובמבר 2011 הרגו כוחות הביטחון של קולומביה את אלפונסו קאנו באזור הררי במחוז קאוקה, במהלך המבצע הצבאי "אודיסאו".
במקומו כיהנה מזכירות החזית בראש התנועה וטימולאון חימנס כמפקד עליון.
כ-40% מלוחמי פאר"ק היו נשים.
אחת ממפקדות השדה של הארגון, אלדאנייס מוסקרה (Eldaneyis Mosquera), שנודעה בכינוי "קארינה", נכנעה לכוחות הצבא הקולומביאניים ב-19 במאי 2008.
עד העשור האחרון של המאה ה-20 שלט הארגון על כ-40% משטח קולומביה, אולם בעשור הראשון של המאה ה-21, הודות לסדרת מבצעים צבאיים בשיתוף פעולה עם גופים שונים, שליטת הארגון צומצמה, ובעת פתיחת תהליך השלום שלט הארגון על 30% משטחי המדינה.
הארגון ביצע שורת פיגועי טרור, ואחד המאסיביים שבהם היה ב-3 בנובמבר 1998, כאשר פיצוץ אדיר בעיר מיטו הביא להרג 130 איש ולפציעתם של 30. נוסף להתנקשויות ופיגועי טרור רצחניים פעל הארגון באמצעות חטיפות, כולל חטיפות המוניות.
אחת החטופות המפורסמות ביותר היא אינגריד בטנקור, סנאטורית קולומביאנית ממוצא צרפתי, אשר שהתה בשבי FARC במשך כמה שנים, ושוחררה במבצע צבאי.
ב-2011 דיווחו כוחות הביטחון כי כ-30% מהרשויות המקומיות בקולומביה סבלו מהתקפות של FARC וכנופיות פשע, פחות מבשנה הקודמת, בעוד שמספר ההתקפות גדל.
יד ברזל ומלחמת חורמה ממושכת כלפי הארגון החלו ב-2002 עם עלייתו לשלטון של אלווארו אוריבה, שאביו נרצח בידי הארגון, והארגון ניסה לחסלו פעמים רבות.
אוריבה הגדיל את כוחות הביטחון, ייעל אותם וניקה אותם משחיתות, חוקק חוקים למלחמה בטרור וייעל את מערכת המשפט.
המגמה של מלחמה בטרור התחזקה עם מינויו של חואן מנואל סנטוס לשר ההגנה ב-2006, והתעצמה בכהונתו של סנטוס לנשיא ב-2010. הפצצות מהאוויר, פשיטות, הרג בכירים, לוחמה פסיכולוגית, ושחרור בני ערובה ועוד גרמו לכך שהותש כוחו של הארגון.
לאחר כעשור של לחימה אינטנסיבית ואפקטיבית של הממשלה, הארגון שמעל ל-60 מבכיריו נהרגו, ואלפים מחייליו ערקו, נכנע והסכים למשא ומתן עם הממשלה מעמדה של חולשה.
בנובמבר 2012 החל בהוואנה בירת קובה משא ומתן רשמי בין FARC וממשלת קולומביה להשגת הסכם שלום.
איוואן מארקס ניהל את המשא ומתן מצד FARC.
ב-23 בספטמבר 2015 נפגש חימנס לראשונה עם נשיא קולומביה חואן מנואל סנטוס בהוואנה, וחתם על הסכם לריכוך העונשים (קביעת עונשים מרביים) שיוטלו על האחראים לפשעי מלחמה ופשעים נגד האנושות מקרב חברי המחתרת ומקרב הממשלה, הצבא וארגונים אחרים.
לפי דו"ח של בית הדין הפלילי הבינלאומי משנת 2012 יש בסיס סביר להעריך כי ELN, FARC, הצבא הקולומביאני וארגונים פארא-צבאיים (ימניים) ביצעו פשעי מלחמה ופשעים נגד האנושות.
ב-23 ביוני 2016 חתמו סנטוס וחימנס בהוואנה על הסכם הפסקת אש.
על פי ההסכם יתפרקו 7,000 לוחמי FARC מנשקם ויעבירו אותו לידי האו"ם.
ב-24 באוגוסט חתמו נציגי הצדדים בהוואנה על הסכם שלום, וב-26 בספטמבר חתמו סנטוס וחימנס על הסכם השלום בטקס חגיגי בעיר קרטחנה.
חימנס התנצל במעמד זה על כל הכאב שגרם ארגונו.
אולם במשאל העם על הסכם השלום הקולומביאני, שנערך ב-2 באוקטובר, נדחה ההסכם ברוב זעום של 50.2%, כיוון שנתפס כמקל מדי עם המורדים.
עם זאת שני הצדדים הביעו נכונות להמשיך במגעים ולפעול יחד על מנת לשמור על השלום.
ב-24 בנובמבר נחתם בבירה בוגוטה הסכם שלום חדש, הכולל שינויים שהציעו מתנגדי ההסכם הקודם.
הקונגרס של קולומביה אישר את ההסכם החדש ב-30 בנובמבר, וב-13 בדצמבר אישר בית המשפט החוקתי את הליכי ההצבעה על ההסכם בבית הנבחרים.
ב-1 במרץ 2017 החלו לוחמי FARC למסור את נשקם לאו"ם.
על פי הסכם השלום הייתה אמורה מסירת הנשק להסתיים עד סוף מאי, אולם FARC לא עמד בלוח הזמנים, ותאריך היעד נדחה.
התפרקות הארגון מנשקו הושלמה ב-27 ביוני בטקס בהשתתפות סנטוס וחימנס.
לוחמי FARC הורשו להישאר באזורי המעבר עד ה-1 באוגוסט, ובמהלך תקופה זו הם נדרשו להשתלב בחברה האזרחית.
ב-27 באוגוסט פתחו חברי FARC בבוגוטה את הוועידה הראשונה של מפלגתם החדשה לקראת בחירות 2018. הסכם השלום משריין למפלגה 10 מושבים בקונגרס עד שנת 2026, אבל היא יכולה להתמודד גם על מושבים נוספים.
מצע המפלגה מתמקד ברפורמה אגררית ובקידום האזורים הכפריים.
שם המפלגה הוא "הכוח האלטרנטיבי המהפכני המשותף" (בספרדית: Fuerza Alternativa Revolucionaria del Común), המשמר את ראשי התיבות FARC בספרדית.
FATF (ראשי תיבות באנגלית של Financial Action Task Force) הוא גוף בין-ממשלתי שהוקם בשנת 1989 על ידי מדינות ה-G7. זהו כוח משימה בינלאומי שמטרתו לפתח ולקדם מדיניות למאבק בהלבנת הון ומימון טרור, ברמה הלאומית וברמה הבינלאומית.
הוא מוגדר כ"גוף מתווה מדיניות" (policy making body) לקידום המדיניות בנושא מאבק בהלבנת הון ובכספי טרור.
הארגון קובע את הסטנדרטים הבינלאומיים העולמיים המחייבים בתחום.
הארגון מפרסם המלצות לקידום הנושא ומפעיל לחץ פוליטי שמביא את מקבלי ההחלטות במדינות לתקן את חקיקתם בהתאם להמלצותיו.
כמו כן הארגון מפקח על הפעלת החקיקה וההליכים לטיפול בהלבנת הון במדינות בעולם, עוקב אחר התפתחות הטכניקות להלבנת הון ולמימון טרור, תוך עדכון ההמלצות לטיפול בהן.
ארגון ה-FATF פועל ליד ארגון ה-OECD בפריז ומהווה מעין שלוחה שלו.
בדיוני ה-FATF משתתפים כמשקיפים נציגי הבנק העולמי, קרן המטבע הבינלאומית, ארגון האומות המאוחדות, ארגון המכס העולמי, ה-OECD, גופים פיננסיים חשובים של האיחוד האירופי, כגון הבנק האירופי המרכזי ECB והיורופול וכן נציגי מדינה משקיפה אחת – סין.
נכון לשנת 2014 חברים בגוף זה 34 מדינות ושני ארגונים אזוריים: האיחוד האירופי ומועצת שיתוף הפעולה של מדינות המפרץ.
על כוח המשימה הוטלה האחריות לבדוק את הטכניקות שמשתמשים בהן בעולם להלבנת ההון ואת המגמות בתחום זה.
כמו כן גם להעריך את הפעולות שכבר נעשו ברמת הארגונים הבינלאומיים וקביעת אמצעים שיש לבצעם כדי להתמודד עם הבעיה.
באפריל 1990 פחות משנה לאחר יסודו, פרסם הארגון דין וחשבון שכלל מערכת של 40 המלצות שספקו תוכנית מקפת אודות הפעולות שנדרשות למלחמה בהלבנת הכספים.
בשנת 2001, עקב התפתחות התקנים, נוספה למשימות הארגון גם המלחמה במימון הטרור.
לאחר פיגועי 11 בספטמבר, אשר הארגון בחודש אוקטובר 2001 המלצה תשיעית (SR VIII) נוספת, שמכוננת באופן ייחודי לארגונים שלא למטרות רווחי המלצה זו ביחד עם שמונה ההמלצות הקודמות, עוסקות בנושא מימון הטרור.
הטכניקות המתמשכות של זיהוי האמצעים להלבנת כספים הביאו בשנת 2003 את FATF, לעדכן באופן מקיף את התקנים שלו.
בשנת 2004 פרסם הארגון את תשע ההמלצות המיוחדות שמחזקות את 40 הסטנדרטים הבינלאומיים הקודמים שלו במאבק בהלבנת ההון וכל התקנות האלה נקראות מעתה 40+9 ההמלצות.
ארבעים ההמלצות כנגד הלבנת הון ותשע ההמלצות למלחמה במימון הטרור (40+9)
המלצות FATF הן בבחינת "חוק רך", כלומר, הצהרות והמלצות בעלות אופי לא מחייב, אך בעלות חשיבות כקובעות קווי מדיניות ומקור לפיתוח כלים משפטיים חזקים יותר בעתיד בצורת אמנות או משפט מנהגי.
חלוקת ההמלצות היא כדלהלן: 40 המלצות עוסקות בהלבנת הון, הדיון בהן וההסברים מכילים כ־25 דפים.
תשע ההמלצות האחרות עוסקות במימון הטרור.
ההמלצות מכוונות למספר גופים המכונים "שומרי- סף".
במקום להתמקד ישירות בעבריינים העוסקים בהלבנת הון או במימון הטרור, ההמלצות מכוונות כלפי מי שהם בעמדה של קידום או מניעת מעשי העבריינות האלה, שהארגון מכנה אותם שומרי הסף.
הכוונה היא לעורכי דין, רואי חשבון, סוכני נדל"ן, סוחרים וספקים של מתכות יקרות, יהלומים, בתי הימורים ואחרים.
הם מוגדרים בהמלצות 40+9, כגופים העוסקים בגיוס הכספים ואנשי המקצוע בתחום הקשור לפעילויות אלה.
ההמלצות כוללות בין היתר דרישות הקשורות לתכנון מדוקדק של פעילויות החברות של הלקוחות, ניהול רשומות ומחויבות לדווח על העברות כספים חשודות, זאת מבלי לתת מידע אישי אודות על הלקוחות או אנשי המקצוע.
ניהול הרשומות נעשה כדי להקל על הרשויות הממשלתיות לבחון, לבדוק ולתבוע גופים וחברות על הפרות החוק.
כפי שאפשר להבין כמה מהמלצות אלו עוררו התנגדות קשה בייחוד החובה לדווח על העברות כספים חשודות וכן החובה לא "להדליף" ללקוחות החשודים על הדיווח שנעשה לשלטונות.
המלצות מספר 1 עד 3 נותנות קישורים לשורה של אמנות בינלאומיות מהן ניתן ללמוד על הגדרות והמאפיינים, ומהן העבירות שייכללו בתחום הלבנת ההון.
המלצות אלה גם מנחות את המדינות לגבי חומרת העבירות שייכללו בחקיקה וההתייחסות המומלצת אליהן.
המלצות מספר 17 עד 20 מסמיכות את המדינות לדאוג לקיומן ולאכיפתן של סנקציות בתחום הפלילי, האזרחי והמנהלי שיוחלו כנגד אנשים וישויות משפטיות אשר אינם מצייתים להוראותיהן.
בתחום הדיווח על עסקאות חשודות עוסקות המלצות מספר 13 עד מספר 16 של ה-FATF.
המלצה 13 קובעת, כי יש לחייב באמצעות הדין המדינתי מוסד פיננסי, החושד בקיומה של עסקת הלבנת הון או טרור לדווח מיידית לישות הרלוונטית במדינתו.
המלצה מספר 14 דורשת להגן משפטית על מוסד פיננסי כזה, מנהליו ועובדיו בגין גילוי המידע, ולאסור עליהם בחוק לגלות כי גילו את המידע לרשות הרלוונטית.
המלצה מספר 15 מחייבת מוסדות פיננסיים לפתח תוכניות למלחמה בהלבנת הון ובכספי טרור.
המלצה 16 מרחיבה את תחולת ההוראות הקודמות גם לגורמים האחרים החייבים בגילוי המידע, ובהם עורכי דין ונוטריונים, עצמאים בעלי מקצועות משפטיים אחרים ורואי חשבון, סוחרים במתכות יקרות ובאבנים יקרות, נאמנויות וספקי שירותים לחברות.
ההמלצה 12 (d) עוסקת בחמישה תחומי פעילות:
קניה ומכירה של נכסי דלא ניידי.
ניהול כספי לקוחות, ניירות ערך והשקעות אחרות.
ניהול חשבונות בנק חסכונות או ניירות ערך ואיגרות חוב.
ארגון תרומות ליסוד וניהול של חברות.
יצירה והפעלה או ניהול של מוסד רשום או קניה ומכירה או הסדר של ישויות עסקיות.
עם זאת מודגש, כי עורכי דין, נוטריונים, עצמאים בעלי מקצועות משפטיים ורואי חשבון עצמאים אינם מחויבים לדווח על עסקה בנסיבות שבהן הם כפופים לחובת סודיות מקצועית או שעומדת להם זכות חוקית מקצועית (legal professional privilege) שלא לגלות את המידע.
האמצעים לאכיפת ההמלצות מחולקים לארבע קטגוריות:
אמצעים שיש לנקוט על ידי ארגונים כספיים ארגונים ועסקים שאינם למטרות רווח למנוע הלבנת כסף ומימון טרור.
אמצעים מוסדיים ואחרים הדרושים למלחמה בהלבנת הון ומימון הטרור.
תשע ההמלצות שנוספו על ידי ה-FATF עד שנת 2003 לארבעים הקיימות, מוסיפות למסגרות של הטיפול בעבירות הלבנת ההון גם את המסגרות של טיפול בכספי טרור, ומחילות לגבי כספים אלה את חובות הגילוי והענישה הפלילית כפי שהוגדרו לגבי עבירות הלבנת הון.
התיקונים האחרונים שנוספו להמלצות (פרסום 2012) כוללים: פרק בנושא גישה מבוססת סיכון (Risk-Based Approach) ובו התייחסות להגדרת הנושא באופן רשמי ורחב יותר וכן מתן הסברים לגבי השאלה איך גישה מבוססת סיכון תשפיע על יישומן של המלצות קונקרטיות מתוך 40 המלצות ה-FATF.
ארגון ה-FATF ממליץ למדינות לבצע סקר סיכונים מקומי וכן להנחות מוסדות פיננסיים בתחומה של כל מדינה באשר לסיכונים הקיימים.
כמו כן, ממליץ הארגון להבדיל בין לקוחות ושירותים בסיכון גבוה ובין לקוחות ושירותים בסיכון נמוך יותר, כאשר לגבי כל דרגת סיכון יומלץ לנקוט באמצעי "הכר את הלקוח" שונים.
הארגון ממליץ על חובת בדיקה של העברות אלקטרוניות מול רשימות טרור ורשימות סנקציות, וזאת על מנת לעמוד בהוראות האו"ם.
הארגון מבקש לקבל חוות דעת מהמדינות וממוסדות פיננסיים באשר לשאלה האם המוסדות יחויבו לסרוק שמות מול רשימות בכל מקרה ובכל שלב של שרשרת התשלומים (וגם במקרה שהם מתפקדים כגורם ביניים), מה יעשו המוסדות במקרה של זיהוי חיובי מול רשימה, ואיך על מוסד פיננסי להגיב במקרה של מידע חסר.
בשנת 2014 החליט הארגון שישראל תוכל להצטרף כחברה מן המניין, בכפוף לעמידתה בהצלחה בביקורת בינלאומית של הארגון בישראל בתחום איסור הלבנת הון ומימון טרור.
בדצמבר 2018 התקבלה ישראל לארגון.
מספר ארגונים בינלאומיים נוספים עובדים בשיתוף פעולה עם ארגון ה-FATF:
טלסקופ כדורי בעל המפתח של 500 המטר , המכונה טיאניאן (בסינית: 天眼; מילולית: עין שמיימית או העין של גן עדן) הוא מצפה הרדיו-טלסקופ הגדול בעולם, הממוקם בשקע דאוודנג שבפינגטאנג, גוויג'ואו, הרפובליקה העממית של סין.
הבנייה של FAST החלה ב–2011 והושלמה ביולי 2016. הטלסקופ החל לפעול בספטמבר 2016. עלות הבנייה הייתה כ–1.2 מיליארד ¥(כ–690 מיליון שקל חדש).
הרעיון להקמת המצפה הוצע לראשונה ב–1994. הוא אושר ב–2007. כפר בן 65 איש הועבר על מנת לבנות את הטלסקופ, ועוד 9,110 הועברו מהסביבה על מנת ליצור דממת רדיו.
אבן הפינה למבנה הונחה בדצמבר 2008. הבנייה החלה במרץ 2011 והסתיימה ב–3 ביולי 2016, אז הונח הפאנל האחרון.
בסוף חודש אוגוסט ותחילת ספטמבר של שנת 2019 זיהו חוקרים באמצעות הטלסקופ יותר ממאה פרצי רדיו קצרים המסווגים כ-FRB 121102 וזוהו לראשונה בשנת 2012 במדע.
החוק לאכיפת מיסים בחשבונות זרים הוא חוק פדרלי בארצות הברית.
החוק, שנכנס לתוקף במרץ 2010, נועד לשפר את אכיפת תשלום המיסים בקרב תושבי ארצות הברית המחזיקים חשבונות פיננסיים מחוץ לגבולותיה.
במסגרת החוק, נדרשים מוסדות פיננסים זרים, לרבות בנקים, חברות ביטוח וקרנות פנסיה, לדווח לרשות המיסים האמריקאית על כלל החשבונות בבעלות אזרחים אמריקאים, לרבות בעלי גרין קארד, חברות או נאמנויות המצויות בבעלות אזרחים אמריקאים.
החוק דורש מכל מוסד פיננסי לא אמריקאי לבצע בדיקת נאותות לחשבונות המנוהלים אצלו, לזהות את החשבונות בבעלות אזרחים אמריקאים ולדווח עליהם לרשויות המיסים בארצות הברית.
על הדיווח לכלול את שם בעל החשבון, מספר החשבון, כתובות ואת הפעולות שבוצעו בחשבונות של האזרח (ישנם חשבונות הפטורים מדיווח).
מוסדות שלא יצייתו לחוק יסתכנו בקנס מצד רשויות המס בארצות הברית, אשר ינכו מס במקור של 30% מכל תקבול ממקור הכנסה אמריקאי המועבר לידי המוסד.
במסגרת הסכם בין ישראל וארצות הברית אשר נחתם בחודש יוני 2014 הוחלט כי רשות המסים בישראל תקבל את המידע אודות אזרחים אמריקאים וחשבונותיהם מהגופים הפיננסים בישראל והיא זאת אשר תעביר את המידע לרשויות המס האמריקאיות.
ההסכם חל על חשבונות המוחזקים בידי אזרחי ותושבי ארצות הברית, אזרחים בעלי גרין קארד וכן על חשבונות בהם ישנה מעורבות אמריקאית מהותית.
כמו כן, הסכם זה בין שתי המדינות מאפשר לרשויות המיסים בישראל לקבל מידע אודות תושבי ישראל המנהלים חשבונות פיננסים בארצות הברית.
כחלק מההסכם בין המדינות נקבעו גופים אשר יהיו פטורים מדיווח בשל היותם בעלי סיכון נמוך לביצוע העלמות מס (כגון גופי החיסכון הפנסיוני בישראל).
לצורך העברת המידע דורשים הגופים הפיננסים בישראל מהאזרחים המאותרים על ידם לחתום על טופס W-9. סירוב לחתימה על הטופס מובילה להקפאת החשבון.
בקריפטוגרפיה, FEAL (ראשי תיבות של Fast data Encipherment ALgorithm, בעברית: אלגוריתם הצפנת נתונים מהיר) כולל משפחה של צפני בלוקים במבנה פייסטל שהראשון שבהם הוצע כאלטרנטיבה לצופן DES והוא מהיר ממנו בתוכנה.
הגרסה הראשונה פותחה ב-1987 על ידי אקירו שימיזו ושוי מיאגוטשי מתאגיד הטלגרף והטלפון של יפן (NTT).
ב-1994 התקבל הצופן לתקן בין-לאומי ISO/IEC9979 וב-1999 נבחר לתקן ATM וכן נכלל בתקן יפני לכרטיסים חכמים ב-1998. בשל קריפטואנליזה שמעידה על חולשות הצופן אינו בשימוש כיום.
NTT ממליצים להשתמש בצופן מדור חדש כמו קמליה.
קיימות מספר גרסאות של FEAL כולן במבנה פייסטל עם אותה פונקציית סבב פנימית אך עם מספר סבבים שונה או עם מפתח גדול יותר.
הצופן מקבל בלוק קלט באורך 64 סיביות ומחזיר בלוק מוצפן באורך 64 סיביות.
הגרסה הראשונה שכיום נקראת FEAL-4 משתמשת במפתח הצפנה באורך 64 סיביות וכוללת ארבעה סבבים של הפונקציה הפנימית.
FEAL-8 מכיל שמונה סבבים עם אותו מפתח ואילו FEAL-NX מכילה מספר דינאמי של סבבים בהתאם לצורך כך ש-.
(המספר המומלץ הוא ) ואילו "X" מתייחס לאופציה של מפתח באורך 128 סיביות שנוספה בגרסה המאוחרת יותר.
מאז שפורסם הפך FEAL ליעד מועדף מצד קריפטונאליסטים מרחבי העולם ופורסמו מחקרים רבים אודות החולשות שלו.
כיום ידוע שהצופן אינו בטוח לשימוש כי הוא פגיע במיוחד למספר התקפות קריפטוגרפיות מעשיות ביניהן קריפטואנליזה דיפרנציאלית וקריפטואנליזה ליניארית.
למעשה הצופן שימש כ"קטליזטור" במהלך פיתוח התקפות קריפטוגרפיות אילו.
הקריפטואנליזה הדיפרנציאלית הומצאה בשביל לפצח את FEAL ובתוך כך התגלתה ככלי יעיל לניתוח צפנים אחרים.
כל גרסאות צופן FEAL אינן מומלצות כיום לשימוש כלל והעניין בהן הוא אקדמי בלבד.
בתחילה התגלו בעיות בגרסה הראשונה של הצופן על ידי דן בואר ושון מרפי שגילו התקפות קריפוטאנליטיות הדורשות כמות מועטה של טקסטים גלויים נבחרים כדי לפצח את הצופן בקלות.
ההתקפות שלהם מכילות אלמנטים דומים להתקפה הדיפרנציאלית שהתגלתה מאוחר יותר.
ב-1998 ניסו מפתחי הצופן לפתור את הבעיה על ידי העלאת מספר הסבבים וכך נוצר FEAL-8 הכולל שמונה סבבים במקום ארבעה.
ב-1991 פרסמו אלי ביהם ועדי שמיר את ההתקפה הדיפרנציאלית שלהם על FEAL-8. אחריהם פורסמו עוד כמה התקפות מסוג זה שמצליחות לפצח את הצופן עם כמות יחסית קטנה של טקסטים גלויים נבחרים.
בתגובה פותח FEAL-NX אך הסתבר שההתקפה הדיפרנציאלית של שמיר וביהם הייתה ישימה גם נגד הגרסה הזו שהיא החזקה ביותר שפותחה, ההתקפה שלהם יעילה מכוח גס כל עוד .
ב-1991 גילו טארדי וגילברט התקפה חדשה נגד גרסאות צופן FEAL שמסוגלת לפצח אותו בסיבוכיות טובה מכוח גס.
למשל FEAL-8 ניתן בשיטה זו לשבירה עם טקסטים גלויים נבחרים.
מאוחר יותר פרסם מיצורו מצואי את ההתקפה הליניארית שמבוססת על רעיון זה המסוגלת לשבור את צופן FEAL-4 בתוך כחמש דקות עם שישה טקסטים גלויים ידועים.
ב-1994 פורסמה התקפה ליניארית נגד FEAL-8 עם טקסטים גלויים נבחרים.
למעשה בעקבות התקפות אילו נסתם הגולל על FEAL והוא אינו בשימוש כיום כלל.
NTT ממליצים להשתמש בקמליה במקומו.
חשיבות הצופן וההתקפות המתוארות היא בעיקר בלקח שאפשר להפיק מהם.
זהו הצופן הראשון שפותח על ידי NTT ושימש יסוד ובסיס להתפתחות צפני בלוקים מודרניים חזקים יותר ועמידים יותר נגד קריפטואנליזה דיפרנציאלית וליניארית כמו E2 שהיה מהמועמדים לתקן AES ולא הגיע לגמר וקמליה שנחשב לצופן מודרני חזק.
להלן תיאור צופן FEAL-NX כאשר .
הוא מקבל מפתח באורך 64 או 128 סיביות לפי בחירת המשתמש ופועל על בלוק גלוי באורך 8 בתים.
באופן כללי האלגוריתם מבצע שלושה מהלכים:
קדם עיבוד שנקרא גם הלבנה.
בשלב ההכנה הנקרא קדם-עיבוד, בלוק הטקסט הגלוי מחולק לשני חצאים באורך 32 סיביות כל אחד.
כלומר מחברים ב-XOR עם ארבעה תת-מפתחות מתאימים.
כל תת-מפתח באורך 16 סיביות לכן כל מחצית מהבלוק מחוברת עם שני תת-מפתחות ואז
כאשר הסימן מייצג בלוק המכיל 32 אפסים, הסימן הוא XOR ו- מייצג את תת-המפתחות מתהליך ההכנה המתואר להלן.
המשמעות של המהלך הוא שהמחצית הימנית היא תוצאה של XOR עם המחצית השמאלית.
לפעולת XOR עם אפסים אין השפעה לכן המחצית השמאלית נותרת ללא שינוי.
בשלב האיטרציה, הקלט משלב ההכנה עובר עיבוד עם הפונקציה בסך הכול פעמים:
הפונקציה מתוארת להלן והפלט הוא התוצאה מהסבב האחרון .
בשלב הסיום, מחליפים בין החצאים של הפלט האחרון ואז מחשבים את:
ולסיום מחברים עם חלקים מתאימים מהמפתח:
תהליך הפענוח דומה, הקלט מעובד תחילה על ידי:
כדי לקבל את הטקסט המקורי תחילה מבצעים:
שימו לב שמחברים ארבעה תת-מפתחות כי תת-מפתח הוא באורך 16 סיביות ולכן נדרשים ארבעה כדי לחבר עם שהוא באורך 64 סיביות (8 בתים).
קוד C++ של הפונקציות הפנימיות ו-
מהמפתח הסודי המסופק על ידי המשתמש מכינים תת-מפתחות מסומנים כל אחד באורך 16 סיביות (שני בתים), כאשר מהם משמשים לצורך הפונקציה הפנימית, מפתח אחד לכל סבב ואילו 8 הנוספים משמשים לפעולת ההלבנה (חיבור ב-XOR), ארבעה מהם לפני האיטרציה של הפונקציה הפנימית וארבעה לאחריה.
תחילה המפתח מחולק לשני חצאים באורך 64 סיביות כל אחד.
את החצי הימני מחלקים לשני חצאים ומכינים סדרה של משתנים מקומיים בהתאם למספר הסבבים בהם מציבים עבור :
נמוך מ- ו- כאשר זוגי.
את החצי השמאלי מחלקים לשני חצאים ומכינים משתנה מקומי ריק .
את כאשר עד מכינים עם עד כדלהלן:
הוא משתנה מקומי המחולק לארבעה בתים .
הפונקציה מגיעה בשתי גרסאות אחת עבור פונקציית הסבב הפנימית והשנייה עבור הכנת המפתח.
הפונקציה המשמשת לצורך פונקציית הסבב מקבלת שני פרמטרים הראשון באורך 32 סיביות והשני באורך 16 סיביות, כאשר מחולק לארבעה בתים: ו- מחולק לשני בתים .
פלט הפונקציה כמתואר בתרשים משמאל, הוא כדלהלן:
הפונקציה מקבלת שני פרמטרים באורך 32 סיביות כל אחד וכן תת-מפתח באורך 16 סיביות.
הפרמטרים מחולקים לבתים כך: וכן ואז הפונקציה מחשבת ומחזירה את ארבעת הערכים , כדלהלן:
כאשר ו- הם בתים והפונקציה ROT2 היא הזזה מעגלית לשמאל שתי סיביות, לדוגמה בהינתן ו- אז וכן בבסיס בינארי.
קריפטואנליזה דיפרנציאלית פועלת לפי מודל התקפת גלוי-נבחר, כלומר המתקיף רשאי לבחור זוגות של טקסטים גלויים וטקסטים מוצפנים המתאימים להם שהוצפנו עם מפתח שאינו ידוע לו ותפקידו הוא לגלות את המפתח הסודי ששימש להצפנתם.
המתקיף בוחר את הטקסטים באופן כזה שהדיפרנציאל (ההפרש) שלהם עונה על "מאפיין" מסוים המתאים לצורך ההתקפה.
כאן הדיפרנציאל הוא מעל פעולת XOR ולכן הדברים נעשים פשוטים יותר כי בגלל התכונה הידועה שאם מבצעים XOR בין שני טקסטים מוצפנים שהוצפנו עם אותו קטע מהמפתח למעשה מבטלים את השפעת המפתח כאילו לא היה קיים .
במקרה של FEAL-4 התגלתה עובדה מעניינת: נתונה הפונקציה הפנימית של הצופן , עבור כל זוג טקסטים ו- אם (בבסיס הקסדצימלי) אז מתקיים .
למרבה ההפתעה זהו דיפרנציאל בעל הסתברות של 1 שלא קשה לחשב והוא משמש לשבירת הצופן.
FEAL-4 זהה לתיאור FEAL-XN למעט העובדה שהפונקציה הפנימית מבוצעת רק 4 פעמים ותהליך הכנת מפתח שונה.
אפשר להציג את הצופן בכמה דרכים, אולם לצורך הקריפטואנליזה הדיפרנציאלית שלו הוא מוצג כאן בדרך קצת שונה מהקודמת (קל להוכיח ששתיהן למעשה שקולות).
המפתח מחולק לשישה תת-מפתחות באורך 32 סיביות כל אחד (במקום 12 תת-מפתחות באורך 16 סיביות בתיאור המקורי).
אפשר להתעלם מתהליך הכנת המפתח כולו כי ההתקפה מתמקדת בשחזור תת-המפתחות ואם מצליחים לנחש אותם אז אפשר לשחזר את המפתח הסודי בקלות.
פונקציית הסבב הפנימית מקבלת ארבעה בתים ומחזירה ארבעה בתים , היא עושה שימוש בפונקציות ו- המתוארות לעיל והיא נראית כך:
העובדה שהמפתח לא מופיע בתרשים אינה טעות, כיוון שמדובר על דיפרנציאל של שני טקסטים שהוצפנו עם אותו מפתח לכן אפשר להתעלם ממנו כרגע.
הדיפרנציאל האמור יחד עם הטקסטים הידועים עוזר לגלות את המפתח בשלב הבא של ההתקפה.
אם מנסים לנוע בכיוון ההפוך בשיטת היפגשות באמצע, כלומר מנסים לחשב את ערכי הביניים מהטקסט המוצפן כלפי מעלה, רואים שיש אפשרות להשיג את הקלט והפלט לפונקציה הפנימית במהלך האחרון של הצופן.
כי ו- ידועים וכן אפשר לחשב את הדפירנציאלים כך שמתקיים וכן מה שמאפשר לחשב את .
היות שהטקסט המוצפן ידוע מתקבל .
עם כל המידע הזה אפשר לפצח את הצופן תחילה על ידי ניחוש תת-המפתח השלישי .
מחשבים את ואז מחשבים את ו- (המתאימים ל- ו-) אותם אפשר להשיג על ידי חישוב מהסוף להתחלה.
היות ש- הוא באורך 32 סיביות ישנם למעשה ערכים אפשריים.
אם נסמן ניחוש אחד ב-, אז בידיעת אפשר לחשב את ובידיעת אפשר לחשב את כך שיתקבל .
אם המשוואה הזו מתקיימת אז הניחוש הצליח ו- הוא "מועמד" מתאים ושומרים אותו.
היות שיכולים להיות מועמדים רבים שמקיימים את התנאי האמור, יש צורך לבדוק נכונות מול זוגות טקסטים נוספים.
אם בודקים לפחות עם ארבעה זוגות כאלה הסיכויים הם מאוד גבוהים שאפשר להגיע לניחוש מוצלח והוא יהיה יחיד.
אם התנאי האמור לא מתקיים נפטרים מערך זה ומחפשים ערכים אחרים.
פקטור העבודה לגילוי תת-מפתח אחד הוא ברמה של שזה לא מהיר במיוחד, אבל כאן נעזרים במבנה הפנימי של הפונקציה כדי להאיץ את החיפוש לכדי פקטור של .
לצורך כך מגדירים תחילה פונקציה המקבלת ארבעה בתים ומחשבת .
ההתקפה המשופרת לניחוש פועלת בשני שלבים.
תחילה עבור כל ערך אפשרי של מחשבים את:
אם מתבוננים בהגדרה של רואים שאם אז מתקיים כאשר המספרים מייצגים את 16 הסיביות האמצעיות החל מהסיבית השמינית (כאשר הספירה מתחילה מאפס) ועד הסיבית ה-23. אפשר להשתמש בעובדה זו כדי למצוא מועמדים עבור ובכך למעשה מגלים 16 סיביות של .
בשלב השני כל מועמד ששרד את שלב אחד נבדק שוב כך שבהינתן מועמד , מגרילים תחילה שני בתים ומחשבים את ואז מחשבים את ו- כמו בשלב אחד ובודקים אם מתקיים .
בדרך זו לאחר בדיקה מקיפה עם מספר זוגות טקסטים ידועים אפשר לשחזר את תת-המפתח או לפחות לנחש מספר קטן של מועמדים אפשריים ואז אפשר לעבור לשלב הבא של שחזור תת-המפתח וכן עד שמנחשים את כל המפתח.
בכל שלב נעזרים בניחוש תת-המפתח מהשלב הקודם כדי לנחש את הקלט והפלט של הפונקציה הפנימית.
ההתקפה המתוארת מצליחה בפקטור של בקירוב עם ארבעה טקסטים גלויים ידועים בלבד ואינה אורכת יותר ממספר שניות על מחשב פשוט כך שגרסת FEAL-4 אינה ראויה לשימוש כלל.
ההתקפה הדיפרנציאלית הורחבה ויושמה נגד כל גרסאות FEAL ונמצא שבכולן היא מצליחה בפקטור עבודה שהוא נמוך מכוח גס, למעט גרסת FEAL-NX כאשר , אולם בשל העובדה שפגיעות הצופן להתקפה זו מעידה על פגם מהותי בתכנונו, השימוש בכל הגרסאות שלו נזנח עקב כך.
FBW Dreiachskipper Type 80-N היא משאית מתוצרת יצרנית המשאיות, הטרוליבוסים ומנועי האוטובוסים השווייצרית Franz Brozincevic Wetzikon (שם מלא: "(Franz Brozincevic & Cie (FBW)" אשר נבנתה בשנת 1976 בשווייץ.
"Franz Brozincevic Wetzikon" צברה מוניטין מעולה עבור הנדסה ברמה העליונה, התמחתה בכלי רכב מותאמים אישית.
החברה השתמשה רק ברכיבים יקרים מייצור עצמאי, מה שאפשר לחברה לייצר רק כמה מאות יחידות בשנה.
בשנת 1982, "Franz Brozincevic Wetzikon" מוזגה עם המתחרה השווייצרי שלה, "Saurer" , דיימלר-בנץ ("Daimler-Benz" ) החזיקה בנתח ניכר בחברה החדשה, ((Nutzfahrzeuggesellschaft Arbon & Wetzikon (NAW), הייצור של כמה סוגים של כלי רכב FBW הופסק, הוחלף על ידי הרכבים של מרצדס בנץ: משאיות ומשאיות כבדות.
עם זאת, NAW המשיכה לייצר טרוליבוסים עד שנת 2003.
יוצרה יחידה 1 בלבד עבור צבא שווייץ אשר שירתה בין השנים 1976 - 1990
דגם "FBW Dreiachskipper Type 80-N" לא הגיע לייצור המוני, עקב כך שצבא שווייץ בחר לרכוש 300 משאיות מיצרנית המשאיות השווייצרית "Saurer" מדגם "D".
מנוע דיזל מסוג "FBW E6A".
FBI היא סדרת דרמת פשע אמריקאית אשר נוצרה על ידי דיק וולף וקרייג טורק, המשודרת ברשת CBS, שם הופיעה לראשונה ב-25 בספטמבר 2018.
הסדרה כוללת צוות שחקנים הכולל את מיסי פרגרים, זיקו זאקי, ג'רמי סיסטו, אבוני נואל, סילה וורד, אלנה דה לה גרזה, ג'ון בויד וקתרין רנה טרנר.
ארגון ה-FBI קיבל עמלה ישירה עבור 13 פרקים של הסדרה ב-20 בספטמבר 2017.
העונה הראשונה עלתה לשידור ב-25 בספטמבר 2018, ונגמרה ב-14 במאי 2019. העונה השנייה עלתה לשידור ב-24 בספטמבר 2019 ונגמרה ב-31 במרץ 2020. העונה השלישית עלתה לשידור ב-17 בנובמבר 2020 ונגמרה ב-25 במאי 2021. העונה הרביעית עלתה לשידור ב-21 בספטמבר 2021. העונה החמישית עלתה לראשונה ב-20 בספטמבר 2022.
באפריל 2024, הסדרה חודשה עד לעונתה התשיעית, דבר שמבטיח את שידורה עד ללוח השידורים של הטלוויזיה ברשת לעונות 2026–2027. העונה השביעית עלתה לאוויר ב-15 באוקטובר 2024. עונתה השמינית של הסדרה שוחררה ב-13 באוקטובר 2025.
הסדרה מתמקדת בפעילות הפנימית של החטיבה הפלילית של משרד השדה בניו יורק של הבולשת הפדרלית (FBI).
יחידה מובחרת זו מביאה לידי ביטוי את כל הכישרונות, האינטלקט והמומחיות הטכנית שלהם במקרים רחבי היקף על מנת לשמור על בטיחות ניו יורק והמדינה.